Sedaaegu kui müüja aeg-ajalt sisseastuvaid kliente teenindab, teevad paar meest ostetud õllepudeli juures juttu. Üks neist ütleb enda nimeks Jaan. Ma käin siin igal hommikul, võtan õlle, ajan tuttavatega mõne sõna juttu, räägib Jaan. Samal räägib ka Viktor, kes ütleb, et on ise siin varem töötanud. Meeste sõnul on taarapunkt see koht, kus vanad tuttavad kokku saavad ja üksteise uudiseid kuulavad. Kui mõnda meest tükk aega ei näe, tekib küsimus, kuhu ta jäänud.  Jaan ütleb enda elavat postkontori lähedal. Võtan õlle, lähen vaatan kodus natuke telekat ja siis tööle, tutvustab ta oma päevakava.